মঙ্গলবার ফের তলব অভিনেতা অঙ্কুশ হাজরাকে, কিন্তু কেন?

ওয়েব ডেস্ক: আগামীকাল ফের ইডির তলব বাংলার অভিনেতা কে। ফের ইডি হাজিরা দেওয়ার নির্দেশ পাঠাল অভিনেতা অঙ্কুশ হাজরাকে। বেআইনি বেটিং অ্যাপ কাণ্ডে তলব অভিনেতা অঙ্কুশ হাজরাকে। এর আগেও তলব করা হয়েছিল অভিনেতাকে। ফের অঙ্কুশ সহ তলব পাঠানো হয়েছে বলিউড অভিনেত্রী ঊর্বশী রাউতেলাকেও।

সোমবারই ইডি দফতরে হাজিরা দিয়েছেন অভিনেত্রী মিমি চক্রবর্তী। সূত্রের খবর, বেআইনি বেটিং অ্যাপ কাণ্ডে তলব করা হয়েছে অভিনেত্রীকে। এদিন দিল্লিতে ইডির সদর দফতরে হাজিরা দিয়েছেন অভিনেত্রী। এরপরই মঙ্গলবার ফের অঙ্কুশ ও উর্বশীকে তলব নোটিশ পাঠাল এনফোর্সমেন্ট ডিরেক্টরেট।

আরও পড়ুন: ইডির সদর দফতরে হাজিরা দিলেন মিমি চক্রবর্তী

প্রসঙ্গত, এরআগে বেটিং অ্যাপ কেলেঙ্কারিতে ইডির তরফ থেকে সমন পেয়েছেন বিভিন্ন ক্ষেত্রের তারকারা।খ্যাতনামীদের বিরুদ্ধে সংস্থার অভিযোগ, বেটিং অ্যাপগুলির হয়ে প্রচার করার বিনিময়ে তাঁরা আর্থিক সুবিধা পেয়েছেন। তদন্তকারীদের সন্দেহ, এই বেআইনি বেটিং অ্যাপগুলি অবৈধ ভাবে কয়েক কোটি টাকা উপার্জন করেছে। তদন্তকারী সংস্থার নজর এড়াতে হাওয়ালার মাধ্যমে সেই টাকা ঘোরানো হয়েছে বলেও অভিযোগ উঠেছে।